Pasiūlymas TARYBOS SPRENDIMAS dėl pozicijos, kurios Europos Sąjunga turi laikytis EEE jungtiniame komitetedėl XXI priedo (Statistika) pakeitimo /* COM/2012/087 final - 2012/0037 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Siekiant užtikrinti būtiną vidaus rinkos teisinį saugumą ir vientisumą, EEE jungtinis komitetas turi įtraukti visus susijusius Europos Sąjungos teisės aktus į EEE susitarimą kuo greičiau po jų priėmimo. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti XXI priedą (Statistika) jį papildant nauju Europos Sąjungos acquis šioje srityje. Tai susiję su 2011 m. liepos 6 d. Europos Parlamento ir Tarybos reglamentu (EB) Nr. 691/2011 dėl Europos aplinkos ekonominių sąskaitų, kuris turėtų būti įtrauktas į Susitarimą. Siūloma padaryti tam tikrus šiam teisės aktui įgyvendinti reikalingus pakeitimus: (a) Kalbant apie Islandiją reglamento I, II ir III priedai įgyvendinami turi būti įgyvendinti per dvejus metus nuo pirmojo duomenų perdavimo termino, kad būtų galima toliau kurti Islandijos nacionalines aplinkos sąskaitas. (b) Kadangi Lichtenšteinui netaikoma Europos nacionalinių ir regioninių sąskaitų sistema pagal Tarybos reglamentą (EB) Nr. 2223/96[1], jam taip pat turi būti netaikomi įpareigojimai dėl Europos aplinkos ekonominių sąskaitų. 3. TEISINIAI PASIŪLYMO ASPEKTAI Tarybos reglamento (EB) Nr. 2894/94 dėl EEE susitarimo įgyvendinimo tvarkos 1 straipsnio 3 dalyje numatyta, kad Taryba, remdamasi Komisijos pasiūlymu, nustato Sąjungos vardu priimtiną poziciją dėl tokių sprendimų. Komisija teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. Komisija tikisi galėsianti pateikti ją EEE jungtiniame komitete artimiausiu metu. 2012/0037 (NLE) Pasiūlymas TARYBOS SPRENDIMAS dėl pozicijos, kurios Europos Sąjunga turi laikytis EEE jungtiniame komitete dėl XXI priedo (Statistika) pakeitimo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 338 straipsnio 1 dalį ir 218 straipsnio 9 dalį, atsižvelgdama į Europos Komisijos pasiūlymą, kadangi: (1) Europos ekonominės erdvės susitarimo (toliau – EEE susitarimas) XXI priede išdėstytos specialios su statistika susijusios nuostatos ir priemonės; (2) į Susitarimą turi būti įtrauktas 2011 m. liepos 6 d. Europos Parlamento ir Tarybos reglamentas (ES) Nr. 691/2011 dėl Europos aplinkos ekonominių sąskaitų[2]; (3) kalbant apie Islandiją reglamento I, II ir III priedai turi būti įgyvendinti per dvejus metus nuo pirmojo duomenų perdavimo termino, kad būtų galima toliau kurti Islandijos nacionalines aplinkos sąskaitas; (4) kadangi Lichtenšteinui netaikoma Europos nacionalinių ir regioninių sąskaitų sistema pagal Tarybos reglamentą (EB) Nr. 2223/96[3], jam taip pat turi būti netaikomi įpareigojimai dėl Europos aplinkos ekonominių sąskaitų, PRIĖMĖ ŠĮ SPRENDIMĄ: 1 straipsnis Pozicija, kurios Sąjunga turi laikytis EEE jungtiniame komitete dėl pasiūlyto EEE susitarimo XXI priedo pakeitimo, grindžiama EEE jungtinio komiteto sprendimo projektu, pridedamu prie šio sprendimo. 2 straipsnis Šis sprendimas įsigalioja jo priėmimo dieną. Priimta Briuselyje Tarybos vardu Pirmininkas PRIEDAS Projektas EEE JUNGTINIO KOMITETO SPRENDIMAS Nr. [data] kuriuo iš dalies keičiamas EEE susitarimo XXI priedas (Statistika) EEE JUNGTINIS KOMITETAS, atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį, kadangi: (1) Susitarimo XXI priedas buvo iš dalies pakeistas [...] EEE jungtinio komiteto sprendimu Nr. …/…[4]; (2) į Susitarimą turi būti įtrauktas 2011 m. liepos 6 d. Europos Parlamento ir Tarybos reglamentas (ES) Nr. 691/2011 dėl Europos aplinkos ekonominių sąskaitų[5], PRIĖMĖ ŠĮ SPRENDIMĄ: 1 straipsnis Susitarimo XXI priede po 27b punkto (Komisijos reglamentas (EB) Nr. 1445/2005) įterpiamas šis punktas: „27c. 32011 R 0691: 2011 m. liepos 6 d. Europos Parlamento ir Tarybos reglamentas (ES) Nr. 691/2011 dėl Europos aplinkos ekonominių sąskaitų (OL L 192, 2011 7 22, p. 1). Reglamento nuostatos šio Susitarimo tikslais pritaikomos taip: a) Kalbant apie Islandiją reglamento I, II ir III priedai įgyvendinami per dvejus metus nuo pirmojo duomenų perdavimo termino. b) Šis reglamentas netaikomas Lichtenšteinui.“ 2 straipsnis Europos Sąjungos oficialiojo leidinio EEE priede skelbtinas Reglamento (ES) Nr. 691/2011 tekstas islandų ir norvegų kalbomis yra autentiškas. 3 straipsnis Šis sprendimas įsigalioja [...], jei EEE jungtiniam komitetui pateikti visi pranešimai pagal Susitarimo 103 straipsnio 1 dalį*. 4 straipsnis Šis sprendimas skelbiamas Europos Sąjungos oficialiojo leidinio EEE dalyje ir EEE priede. Priimta Briuselyje […] || EEE jungtinio komiteto vardu Pirmininkas […] || EEE jungtinio komiteto sekretoriai […] [1] OL L 310, 1996 11 30, p. 1. [2] OL L 192, 2011 7 22, p. 1. [3] OL L 310, 1996 11 30, p. 1. [4] OL L … [5] OL L 192, 2011 7 22, p. 1. * [Konstitucinių reikalavimų nenurodyta.] [Konstituciniai reikalavimai nurodyti.]